Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 242/12/5508	Ružomberok, 24.1.2013
EEČ : 2-42-7-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený XXXXX sa s obvineným dohodol na finančnom odškodnení, pričom poškodenému bola škoda uhradená zo strany poisťovne na jeho účet, poškodený XXXXX si neuplatňoval v konaní nárok na náhradu škody, Všeobecnej zdravotnej poisťovni bol uplatnený nárok poukázaný na jej účet zo strany poisťovne Kooperativa. Obv. XXXXX dňa 18.01.2013 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Okresný dopravný inšpektorát v Ružomberk pod spisovou značkou ORP-49/DI-RK-2012.
dňa  06.05.2012 v čase o 15.19 h vykonával jazdu na osobnom motorovom vozidle zn. Škoda Fabia, ev. č. LM-553BX, po ceste III. triedy č. 018107 v obci Lúčky v smere od Liptovskej Teplej ku kúpeľom Lúčky, kde na uvedenej komunikácii odbočoval vľavo na ulicu 1. Mája, pričom nedal prednosť oproti idúcemu cyklistovi XXXXX, nar. XXXXX, ktorý vykonával jazdu na bicykli zn. Wilier-Triestine, v smere od kúpeľov Lúčky na Liptovskú Teplú a došlo tak ku kolízii uvedených vozidiel, pri dopravnej nehode došlo ku zraneniu XXXXX, ktorý utrpel zlomeninu VI. a IX. rebra vľavo, tržnozmliaždenú ranu ľavého predkolenia, odreniny ľavého kolena, ľavého predlaktia a lakťa, pomliaždenie mäkkých častí ľavého stena a oblasti ľavého sedacieho svalu, chrbta a hrudníka, ktoré zranenia si vyžiadali liečenie a obmedzenie obvyklého spôsobu života u poškodeného v trvaní najmenej 35 dní,  
Odôvodnenie: 
            Uznesením povereného príslušníka OR PZ ODI Ružomberok sp. zn. ORP-49/DI-RK-2012 z 02.07.2012 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           XXXXX a poškodení uzavreli dňa 18.01.2013 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodení sa s obvineným dohodli na finančnom odškodnení, pričom poškodenému XXXXX bola škoda uhradená na jeho účet zo strany poisťovne Kooperativa ako aj Všeobecnej zdravotnej poisťovni.

    	 Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX  zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom týchto súm je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde z uvedených súm patrí štátu na peňažnú pomoc obetiam trestnej činnosti po 50% z každej sumy podľa osobitného zákona.

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry Ružomberok. 

Táto suma je primeraná závažnosti spáchaného trestného činu.

Obv. XXXXX a poškodení s týmto spôsobom vybavenia veci v prípravnom konaní vyslovili súhlas. Obv. XXXXX v odpise z registra trestov záznam nemá.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačný.

             Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor